คดียักยอกทรัพย์ คือ คดีที่โจทก์ฟ้องจำเลยในความผิดฐานยักยอกตามประมวลกฎหมายอาญา โดยความผิดฐานยักยอกนี้จะอยู่ในมาตรา 352 ใช่หรือไม่
ใช่ ความผิดฐานยักยอกทรัพย์ตามมาตรา 352    

ที่วางหลักว่า ผู้ใดครอบครองทรัพย์ซึ่งเป็นของผู้อื่นหรือที่ผู้อื่นเป็นเจ้าของรวมอยู่ด้วย เบียดบังเอาทรัพย์นั้นไปเป็นของตนหรือบุคคลที่สามโดยทุจริต ผู้นั้นกระทำความผิดฐานยักยอก

ความผิดฐานยักยอกทรัพย์ตามมาตรา 352 สามารถแยกองค์ประกอบความผิดได้ดังนี้ครับ

1.ครอบครอง
2.ทรัพย์ของผู้อื่นหรือที่ผู้อื่นเป็นเจ้าของรวมอยู่ด้วย
3.เบียดบังเอาทรัพย์เป็นของตนหรือบุคคลที่สามไปโดยทุจริต

  คดียักยอกเป็นคดีความผิดต่อส่วนตัว เป็นคดีที่ยอมความกันได้ ดังนั้นผู้เสียหายหรือผู้ที่ถูกยักยอกจะต้องแจ้งความต่อพนักงานสอบสวนหรือฟ้องคดีต่อศาลภายในระยะเวลา 3 เดือนนับแต่รู้เรื่องการกระทำความผิดและรู้ตัวผู้กระทำ หากไม่แจ้งความหรือฟ้องคดีภายในระยะเวลาดังกล่าว คดีนั้นก็จะหมดอายุความในการดำเนินคดี
2.ประมวลกฎหมายอาญา,67.กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง)